Kjære forskerkollega

Ved Forskerlinjen er vi nå i full gang med å rekruttere studenter fra 14-kullet med tanke på opptak høsten 2015. Studentene bør velge fagfelt før sommeren neste år. Vi har nå mer enn 80 forskerlinjestudenter. Både de og veilederne melder tilbake om gode erfaringer og forskning på til dels høyt nivå. Mange er godt i gang med doktorgradsprosjekt. Vi har 17 plasser til disposisjon hvert år, 15 FOR MEDISIN OG 2 FOR ODONTOLOGI.

Vi inviterer med dette deg til å levere inn prosjektforslag. Forslagene leveres etter en mal som du finner vedlagt. Forslaget må i første omgang være ganske generelt, ikke for detaljert eller vanskelig formulert. Du skal vinne studentenes interesse og entusiasme for feltet og faget.  En spesifisert protokoll blir en del av forskningsprosessen på et senere stadium.

**NY Frist for innlevering: 22. januar 2015.** PROSJEKTER BES SENDT PÅ EPOST TIL [marianne.stien@mofa.uib.no](mailto:marianne.stien@mofa.uib.no).

Onsdag 28. januar 2015 ca. kl. 11.00-17.00 i aud. 1 i BBB vil Forskerlinjen arrangere et seminar der de innkomne prosjektforslagene kan presenteres for studentene av forslagstillerne selv. Det er fint om dere samtidig med innsending av prosjektforslag kan opplyse om hvilke tidspunkt det passer best for presentasjon av forslaget.

Hvis du lurer på hva Forskerlinjen innebærer og hvilke fordeler og plikter en har som veileder, så finner du informasjon på [www.uib.no/mofa/forskning/forskerlinjen](http://www.uib.no/mofa/forskning/forskerlinjen).

Vennlig hilsen

Marit Grønning

Professor

Leder av Forskerlinjen.